เงินบาทแกว่งแคบ ขณะตลาดจับตาดูตัวเลขศก.สหรัฐฯ
ค่าเงินบาทปิดตลาดเย็นนี้ (4 ก.พ.) ที่ระดับ 35.55/57 บาท/ดอลลาร์ จากช่วงเช้าที่เปิดตลาดที่ระดับ 35.64 บาท/ดอลลาร์
4 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (4 ก.พ.) ที่ระดับ 35.55/57 บาท/ดอลลาร์ จากช่วงเช้าที่เปิดตลาดที่ระดับ 35.64 บาท/ดอลลาร์
วันนี้เงินบาทเคลื่อนไหวในกรอบแคบๆ และเริ่มแข็งค่าในช่วงท้ายตลาด โดยปัจจัยที่น่าสนใจสำหรับวันนี้ คือ รอดูสหรัฐฯ จะประกาศตัวเลขผู้ขอรับสวัสดิการการว่างงานครั้งแรกรายสัปดาห์ในคืนนี้ ส่วนคืนพรุ่งนี้ต้องติดตาม ตัวเลขการจ้างงานนอกภาคเกษตร เดือนม.ค.59 และข้อมูลการค้าระหว่างประเทศ เดือนธ.ค.58 ของสหรัฐ ขณะที่คาดว่า พรุ่งนี้เงินบาทจะเคลื่อนไหวในกรอบ 35.50-35.70 บาท/ดอลลาร์